
	Románsky klenot, Atény Zadunajska - Pápa  a adventná nálada v  Györi



Na tomto výlete vás pozývame objaviť v rámci komentovanej prehliadky jeden z najzachovalejších románskych kostolov krajiny, zoznámiť sa so zaujímavým kaštieľom a mestom  v Zadunajsku, a na záver sa poprechádzať sa barokovým centrom Györu, ktorý už dýcha vianočnou atmosférou. Začnime pekne po poriadku...
Románsky kostol svätého Jakuba, ktorý sa nachádza na polceste z Bratislavy do Györu je vzácna stredoveká bazilika postavená na začiatku 13. storočia. Tento pôvodne benediktínsky kláštorný kostol patrí medzi najkrajšie a najzachovanejšie ukážky románskej architektúry v celom Maďarsku. Hlavný vchod zdobí bohatá a hlboko členitá románska výzdoba s rastlinnými a zvieracími motívmi. Interiér kostola je tichý, masívny a dýcha pravou atmosférou stredoveku. Po príchode spoznáme tento románsky klenot počas komentovanej prehliadky. 
Ďalšou zastávkou je Pápa, pôvodné barokové mesto, nazývané aj Atény Zadunajska. Nad mesto sa totiž týči viacero veží, nájdeme tu spolu 15 kostolov, kaplniek, či modlitební. Určite najznámejší je „Veľký kostol“ z 18.stor. Fresky stropu tejto neskoro barokovej pamiatky namaľoval rakúsky majster Franz Anton Maulbertsch. Pápa zažívala svoj rozkvet ako centrum rodinného panstva Esterházyovcov v 18. storočí. V tomto období bol postavený neskorobarokový zámok Esterházyovcov v centre mesta. Dnes slúži ako múzeum, kde môžete počas komentovanej prehliadky (v našom prípade so slovenským audioguidom) nahliadnuť do každodenného života barokovej aristokracie, pokochať sa zrekonštruovanými sálami, kde uvidíte autentický barokový nábytok, vzácne tapety a spoznáte tajomstvá šľachtického rodu Esterházy. Historicky je mimoriadne cenná sakrálna časť paláca s pôsobivou výzdobou, ktorá je súčasťou hlavného prehliadkového okruhu. Na záver sa návštevníci majú možnosť prezliecť do honosných barokových šiat a vyfotografovať sa v autentickom prostredí paláca.:) Po prehliadke prechádzka po meste so sprievodcom a krátke voľno na kávu. 
Potom nás už čaká sviatočne vyzdobený Györ. Mesto patrí počtom umeleckých pamiatok medzi najbohatšie mestá Maďarska  Po rekonštrukcii barokového starého mesta bol Györ vyhlásený za laureáta európskej ceny ochrany pamiatok. Kostoly, paláce, múzeá, typické barokové rohové balkóny a úzke historické uličky lákajú turistov na prechádzky po starom meste. Po príchode do mesta spoločná prechádzka so sprievodcom, následne individuálne voľno vo víre adventných trhov. Tie hlavné sú v historickom centre na Széchényiho námestí, ale nájdeme aj menšie v priľahlých uličkách. Príchod do Bratislavy vo večerných hodinách.   
	Termín zájazdu:   12. 12. 2026            Cena zájazdu:  39 EUR

	Cena zahŕňa:

	✓  dopravu pohodlným klimatizovaným autobusom
✓  služby skúseného sprievodcu
✓  poistenie proti insolventnosti

	Cena nezahŕňa:

	ⓘ  komplexné cestovné poistenie UNION 3,50€ – (zahŕňa aj storno zájazdu, v prípade onemocnenia, hospitalizácie atď.)
ⓘ vstup do kaštieľa Esterházy v Pápe so slovenským audioguidom – dospelý 11€, senior nad 65r. –8€
ⓘ komentovaná prehliadka románskeho kostola – dospelý 7€, senior nad 65r.- 5,50€ 
ⓘ vstup na výstavu – dospelý cca 22€, senior nad 65r.- cca 11€ (upresníme v pokynoch)

